
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 25
                                                            din 27 februarie 2025
privind neasumarea responsabilității organizării și derulării la nivel local a procedurilor de atribuire a acordurilor - cadru pentru achiziția produselor aferente Programului pentru școli al

Uniunii Europene, la care participă și România, pentru anii școlari 2025 - 2026 și 2026 - 2027


Consiliul Local al Municipiului Sighișoara, întrunit în ședință ordinară,

Luând act de proiectul de hotărâre, înregistrat cu nr. 4.466/05.02.2025 și la Consiliul Local Sighișoara cu nr. 6.322/19.02.2025, de referatul de aprobare, înregistrat cu nr. 4.461/05.02.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordonanței de Urgență a Guvernului nr. 31/2023 pentru modificarea și completarea Ordonanței Guvernului nr. 13/2017 privind aprobarea participării României la Programul pentru școli al Uniunii Europene, cu modificările și completările ulterioare;

Luând în considerare prevederile art. 1 alin. (4) din Ordonanța Guvernului nr. 13/2017 privind aprobarea participării României la Programul pentru școli al Uniunii Europene, cu modificările și completările ulterioare, care stipulează că autoritățile competente la nivel local pentru aplicarea Programului pentru școli sunt consiliul județean și/sau consiliul local, care își asumă organizarea și derularea procedurilor de atribuire a contractelor pentru achiziția produselor aferente Programului;


Văzând adresa Consiliului Județean Mureș cu nr. 3.299/31.01.2025, înregistrată la Municipiul Sighișoara cu nr. 4.008/03.02.2025, prin care ne solicită adoptarea unei hotărâri privind asumarea/neasumarea responsabilității organizării și derulării la nivel local a procedurii de atribuire a acordurilor - cadru pentru achiziția produselor aferente Programului pentru școli al României în județul Mureș, pentru următorii 2 ani școlari, respectiv pentru anii școlari 2025 - 2026 și 2026 - 2027;

Dat fiind faptul că în perioada 2023 - 2024 și 2024 - 2025, Municipiul Sighișoara a optat pentru asumarea răspunderii organizării și derulării procedurii de atribuire a acordurilor - cadru pentru achiziția produselor aferente Programului pentru școli al Uniunii Europene, la care participă România, perioadă în care datorită lipsei de personal la compartimentele de specialitate, programul s-a desfășurat greoi, cu întârzieri în atribuirea contractelor și implicit în începerea livrărilor către instituțiile de învățământ beneficiare;


Având în vedere că, Municipiul Sighișoara nu deține suport tehnic și nici personal suficient care să asigure derularea programului mai sus menționat în condiții optime, acesta nu-și poate asuma responsabilitatea organizării și derulării procedurii de atribuire a acordurilor - cadru, inclusiv monitorizarea și controlul distribuției produselor aferente Programului pentru școli al României în perioada 2025 - 2026 și 2026 - 2027;


Având în vedere Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 4.467/05.02.2025, prin care se propune neasumarea responsabilității organizării și derulării la nivel local a procedurilor de atribuire a acordurilor - cadru pentru achiziția produselor aferente Programului pentru școli al Uniunii Europene, la care participă și România, pentru anii școlari 2025 - 2026 și 2026 - 2027;

Având în vedere avizele favorabile ale tuturor comisiilor pe domenii de specialitate;         

În temeiul prevederilor art. 129 alin. (2) lit. ”d” și lit. ”e”, alin. (7) lit. ”a” și alin. (14), art. 139 alin. (1) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ș T E:


Art. 1. Se aprobă neasumarea responsabilității organizării și derulării la nivel local a procedurilor de atribuire a acordurilor - cadru pentru achiziția produselor aferente Programului pentru școli al Uniunii Europene, la care participă România, pentru anii școlari 2025 - 2026 și 2026 - 2027.


Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara și Serviciul Monitorizare Servicii Publice, Guvernanță Corporativă din cadrul Municipiului Sighișoara.


Art. 3. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș, precum și Consiliului Județean Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii Publice, Guvernanță Corporativă;

  1 ex. Consiliul Județean Mureș.
  9 ex.
  B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 25/27.02.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


